recursal/SuperWikiNEXT-32B huggingface dataset:
காது வில்லை பொருத்தப்பட்ட ஒரு செம்மறியாடு.
கால்நடைகளுக்கு அடையாள வில்லை (Ear tag) இடுதல் எப்பது கால்நடைகளை பல்வேறு காரணங்களுக்காக அடையாளம் காண பயன்படுத்தும் ஒரு முறையாகும். கால்நடைகளை அடையாளம் காண்பதற்காக இயற்கை அடையாளங்கள் மட்டுமின்றி செயற்கையாக பல்வேறு முறைகளில் கண்டு கொள்ளப்படுகிறது. அவை பச்சை குத்துதல், சூடு போடுதல், காதுவில்லைகள் பொருத்தல், கழுத்து பட்டைகளை அணுவித்தல், வர்ணம் பூசுதல், கொம்பு மற்றும் குளம்புகளில் எண்கள் பொறித்தல், காதுகளை கத்தரித்தல் போன்றவைகளாகும். பொதுவாக காதுகளில் வில்லை பொருத்தும் முறை பரவலாக பின்பற்றபடுகிறது.

அடையாள வில்லை இடும் முறை
------------------------

கால்நடைகளின் இடது காதை சுத்தபடுத்தி துளையிடும் கருவியை கொண்டு துளையிட்டு பித்தளை அல்லது பாலியூரித்தேன் பிளாஸ்டிக்கினால் ஆன வில்லைகளை பொருத்தப்படுகிறது.

மேற்கோள்கள்
-----------

1. ↑  "About MLA - Meat & Livestock Australia". .
2. ↑  *Rumen bolus system pays off* பரணிடப்பட்டது 2011-07-06 at the வந்தவழி இயந்திரம், Queensland Country Life. Retrieved: 2010-08-14.
3. ↑  *Ruminal bolus* பரணிடப்பட்டது 2009-12-13 at the வந்தவழி இயந்திரம் Prionics Italia. Retrieved: 2010-08-14.
4. ↑  தமிழ்நாட்டுப் பாடநூல் கழகம். தொழிற்கல்வி மேல்நிலை இரண்டாம் ஆண்டு
**எஸ். கே. வேதரத்தினம்** (*S. K. Vedarathinam*) என்பவர் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996, 2001 மற்றும் 2006 ஆகிய ஆண்டுகளில் நடந்த சட்டமன்றத் தேர்தல்களில், வேதாரண்யம் தொகுதியில் இருந்து திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

2011 ஆம் ஆண்டு நடந்த சட்டமன்றத் தேர்தலில், வேதாரண்யம் தொகுதி, திமுக கூட்டணியில் இருந்த பாமகவிற்கு ஒதுக்கீடு செய்யப்பட்டதால், அதிருப்தி அடைந்த இவர், சுயேட்சை வேட்பாளராக போட்டியிட்டு, இரண்டாம் இடம் பெற்றார். திமுகவில் இருந்து நீக்கப்பட்ட இவர், 2016 ஆம் ஆண்டு பாஜகவில் இணைந்து செயல்பட்டு வந்தார். 2016இல் நடைபெற்ற சட்டமன்றத் தேர்தலில், பாஜக சார்பில் போட்டியிட்டு தோல்வியடைந்தார். 

பாஜகவில் மாநில செயலாளராக பொறுப்பு வகித்த இவர், அரசியல் பலம் வாய்ந்த இவர் பின்னாளில் ஓரங்கட்டப்பட்ட சூழலில் 
பாஜகவில் இருந்து விலகி, மறுபடிய[[பாஜக|தாய்கழகம்] ஆன திராவிட முன்னேற்றக் கழகத்தில், 22 சூலை 2020 அன்று, வேதாரண்யம் நகர திமுக அலுவலகத்தில் இருந்து காணொலி காட்சி முறையில் திமுக தலைவர் மு. க. ஸ்டாலின் முன்னிலையில் இணைந்தார்.

மேற்கோள்கள்
-----------

1. ↑  1996 Tamil Nadu Election Results பரணிடப்பட்டது 2010-10-07 at the வந்தவழி இயந்திரம், Election Commission of India
2. ↑  2001 Tamil Nadu Election Results பரணிடப்பட்டது 2010-10-06 at the வந்தவழி இயந்திரம், Election Commission of India
3. ↑  2006 Tamil Nadu Election Results பரணிடப்பட்டது 2018-06-13 at the வந்தவழி இயந்திரம், Election Commission of India
4. ↑  "திமுகவிலிருந்து பாஜக போனார்.. மீண்டும் திரும்பி வந்த வேதரத்தினம்.. ஸ்டாலின் முன்னிலையில் இணைப்பு". .  ஒன் இந்தியா தமிழ் (சூலை 22, 2020)
5. ↑  "பாஜகவில் இருந்து விலகி மீண்டும் திமுகவில் இணைகிறார் முன்னாள் எம்எல்ஏ வேதரத்தினம்". .  தினமணி (சூலை 22, 2020)
**ஒட்டுசுட்டான் பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 27 கிராம அலுவலர் பிரிவுகளைக் கொண்டுள்ளது. அம்பகாமம், இந்துபுரம், கற்சிலைமடு, கனகரத்தினபுரம், கணேசபுரம், கருவேலங்கண்டல், கதலியார்சமலங்குளம், கூழாமுறிப்பு, மணவாளன்பட்டமுறிப்பு, மாங்குளம், முத்தையன்கட்டுக்குளம், முத்துவிநாயகபுரம், ஒட்டுசுட்டான், ஒலுமடு, ஒதியமலை, பழம்பாசி, பண்டாரவன்னி, பணிக்கன்குளம், பேராறு, பெரிய இத்திமடு, பெரியகுளம், புளியங்குளம், தச்சடம்பன், தட்டயாமலை, தண்டுவான், திருமுறிகண்டி, வித்தியாபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டம், புதுக்குடியிருப்பு பிரதேச செயலாளர் பிரிவு என்பனவும்; மேற்கில் துணுக்காய் பிரதேச செயலாளர் பிரிவு, மாந்தை கிழக்கு பிரதேச செயலாளர் பிரிவு என்பனவும்; தெற்கில் வவுனியா மாவட்டமும், கிழக்கில் கரைதுறைப்பற்று பிரதேச செயலாளர் பிரிவும், புதுக்குடியிருப்பு பிரதேச செயலாளர் பிரிவும் எல்லைகளாக உள்ளன.

இப்பிரிவு --- சதுர கிலோமீட்டர் பரப்பளவு கொண்டது.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
முல்லைத்தீவு மாவட்டப் பிரதேசச் செயலாளர் பிரிவுகள் |
| --- |
| 
* மாந்தை கிழக்கு பிரதேச செயலாளர் பிரிவு
* கரைதுறைப்பற்று பிரதேச செயலாளர் பிரிவு
* ஒட்டுசுட்டான் பிரதேச செயலாளர் பிரிவு
* புதுக்குடியிருப்பு பிரதேச செயலாளர் பிரிவு
* துணுக்காய் பிரதேச செயலாளர் பிரிவு
* வெலிஓயா பிரதேச செயலாளர் பிரிவு

 |
திருமண அழைப்பிதழ்
**திருமண அழைப்பிதழ்** அல்லது **திருமண பத்திரிக்கை** என்பது ஒரு வகையான அழைப்பிதழாகும்.  திருமணத்திற்கு வருகைபுரியுமாறு  நண்பர்களுக்கும், உறவினர்களுக்கும் மற்றும் சுற்றத்தில் உள்ள அனைவருக்கும் வேண்டுகோள் விடுக்கும்  அழைப்புக் கடிதம். சாதி,  மத வேறுபாடின்றி அனைத்து  சமூகத்தினராலும் கடைபிடிக்கக் கூடிய ஒரு திருமணச்  சடங்காக அழைப்பிதழ் வழங்குவது நடைபெறுகிறது. கடவுள் இல்லை என்ற நிலைப்பாடு உடைய இறைமறுப்பு செய்பவர்களும் கூட இவ்வாறான திருமண அழைப்பிதழ்களை வழங்குகின்றனர்.

தாம்பூலம்
---------

திருமண அழைப்பிதழ் வழங்கும் பொழுது, வெறும் அழைப்பிதழ் மட்டுமில்லாமல், வெற்றிலை, பாக்கு, பூ, குங்குமம் உள்ளிட்டவைகளையும் வழங்கும் பழக்கம் சில இனத்தவர்களிடம் இருக்கிறது. சில நேரங்களில்  நாணயம் ஒன்றையும் இதனுடன் இணைத்து வழங்கும் பழக்கமும் உள்ளது.

அழைப்பிதழ் வடிவமைப்பு
---------------------

 இறைமறுப்பு தெரிவிக்கும் ஒருவருடைய திருமண அழைப்பிதழ்
அழைப்பிதழ்களில் இறைவனுடைய படம் கண்டிப்பாக இடம்பெற்றிருக்கும். இறைமறுப்பு தெரிவிப்பவர்கள் ஈ. வெ. இராமசாமி உள்ளிட்ட இறைமறுப்பு தெரிவிப்பவர்களின் படம் இட்டிருப்பார்கள். இதுமட்டுமின்றி தங்களுக்கு பிடித்த தலைவர்களின் படிமங்களையும் அழைப்பிதழில் இணைப்பது அண்மைக்காலங்களில் அதிகரித்து உள்ளது.

 வேலுப்பிள்ளை பிரபாகரன் படிமம் இடப்பட்ட திருமண அழைப்பிதழ்

அழைப்பிதழ் குறிப்புகள்
----------------------

* திருமண அழைப்பிதழ்கள் மங்களகரமான நிகழ்வைக் குறிப்பதால், பெரும்பாலும்  மஞ்சள் நிறத்திலேயே அமைந்திருக்கும்.
* திருமண மண்டப விபரம், மணமகன் மற்றும்  மணமகளுடைய குடும்பத் தகவல்கள், படிப்பு விபரம், திருமண திகதி, நேரம் உள்ளிட்டவை கண்டிப்பாக அழைப்பிதழில் இருக்கும்.
* திருமண மண்டபத்தை அடைவதற்கான வழிகள், அவ்வூருக்கு செல்லும் பேருந்து விபரம் உள்ளிட்டவைகளும் இதில் சேர்க்கப்பட்டிருக்கும்.
* பெண் அழைப்பு, நிச்சயதார்த்தம், போன்ற தகவல்களும் சில சமயங்களில் குறிப்பிடப்பட்டிருக்கும்.
* ஒவ்வொருவரும், தங்களுடைய வசதிக்கு ஏற்றவாறு திருமண அழைப்பிதழை வடிவமைத்திருப்பர். குறைந்தது 10 அழைப்பிதழாவது ஒவ்வொரு திருமணத்திற்கும் கொடுக்கப்படும்.

படக்காட்சியகம்
--------------

* இந்து சமய திருமண அழைப்பிதழ் வெளிப்பக்கம்  இந்து சமய திருமண அழைப்பிதழ் வெளிப்பக்கம்
* இந்து சமய திருமண அழைப்பிதழ் உட்பக்கம் இந்து சமய திருமண அழைப்பிதழ் உட்பக்கம்
* இசுலாமிய சமய திருமண அழைப்பிதழ் உட்பக்கம்  இசுலாமிய சமய திருமண அழைப்பிதழ் உட்பக்கம்
* கிறித்துவ சமய திருமண அழைப்பிதழ் உட்பக்கம்  கிறித்துவ சமய திருமண அழைப்பிதழ் உட்பக்கம்

இவற்றையும் பார்க்க
------------------

* திருமணம்
* காதல் திருமணம்
* அழைப்பிதழ்

மேற்கோள்கள்
-----------

1. ↑  அரசாங்கம் நடத்தி வைத்த திருமணத்தில் ஒவ்வொரு தம்பதியினருக்கும் 10 திருமண அழைப்பிதழ் வழங்கப்பட்டது
**விண்வெளி அடிப்படை பொருளாதாரம்** *(Space-based economy)* என்பது விண்வெளியில் மேற்கொள்ளப்படும் பொருளாதார நடவடிக்கைகளைக் குறிக்கும். சிறுகோள்கள் மற்றும் பூமிக்கு அருகிலுள்ள விண்பொருள்கள் உட்பட பிற சிறிய கிரகங்களிலிருந்து மூலப்பொருட்களை எடுப்பது, விண்வெளியில் உற்பத்தி, விண்வெளி வர்த்தகம், விண்வெளி நிலையங்களை உருவாக்குதல், விண்வெளி அடக்கம் மற்றும் விண்வெளி விளம்பரம் போன்ற விண்வெளியில் செய்யப்படும் கட்டுமானஙகள் முதலான அனைத்து நடவடிக்கைகளும் இதில் அடங்கும்.

விண்வெளி அடிப்படையிலான தொழில்துறை முயற்சிகள் தற்போது ஆரம்ப நிலையில் உள்ளன. இதுபோன்ற பெரும்பாலான முயற்சிகளுக்கு விண்வெளியில் கணிசமான நீண்டகால மனித இருப்பும் விண்வெளியை குறைந்த செலவில் அணுகுதலும் தேவைப்படும். எந்திரனியல், சூரிய ஆற்றல் மற்றும் வாழ்க்கை ஆதரவு அமைப்புகள் போன்ற பகுதிகளில் தொழில்நுட்ப அல்லது பொறியியல் மேம்பாடு பெரும்பாலான திட்டங்களுக்கு தேவைப்படும்.

ஆழமான விண்வெளி ஆய்வுக்கு ஆதரவாக ஒரு சர்வதேச வங்கியை உருவாக்க சில ஆய்வாளர்கள் வாதிடுகின்றனர்.

மேற்கோள்கள்
-----------

1. ↑  Hegadekatti, Kartik (2017-03-30). "IBSES: International Bank for Space Exploration and Sciences" (in en). .
2. ↑  Hegadekatti, Kartik (2017) (in en). *IBSES: International Bank for Space Exploration and Sciences*. Social Science Research Network. .

.
**லீலா சிட்னீஸ்** (Leela Chitnis) (9 செப்டம்பர் 1912 - 14 ஜூலை 2003) இந்திய திரைப்பட துறையில் நடிகையாக, 1930 களில் இருந்து 1980 கள் வரை செயல்பட்டார். திருமணத்திற்கு முன் அவரது பெயர் லீலா நாகர்கார் என்பதாகும். (Leela Nagarkar). ஆரம்பகாலங்களில் காதல் படங்களில் கதாநாயகியாக நடித்தார். பின்னாட்களில் முன்னணி நடிகர்களுக்கு நேர்மையும் அறமும் உடைய தாயாக நடித்து மிகவும் புகழ் பெற்றார்.

ஆரம்ப வாழ்க்கை
--------------

கர்நாடக மாநிலத்திலுள்ள தார்வாடில், மராத்தி மொழி பேசும் குடும்பத்தில் பிறந்தார். அவரது தந்தை ஆங்கில இலக்கியப் பேராசிரியராக இருந்தார். அக்காலத்தில் படித்த கதாநாயகிகளில் இவரும் ஒருவர். கல்லூரியில் பட்டம் பெற்ற பிறகு அவர் *நாட்டியமன்வன்தார்* என்ற மராட்டிய நாட்டியக் குழுவில் சேர்ந்தார். இப்சென் , ஷா மற்றும் ஸ்டானிஸ்லாவ்ஸ்கி ஆகியோரின் பாதிப்புடைய கதைகளை இந்நாடகக்குழு அரங்கேற்றி வந்தனர். இக்குழுவில் பல நகைச்சுவை மற்றும் சோக நாடகங்களில் தொடர்ச்சியாக கதாநாயகியாக நடித்துவந்தார்.

தொழில் வாழ்க்கை
---------------

*பாம்பே டாக்கீஸ்* என்ற தயாரிப்பு நிறுவனத்திற்காகப் பல கதைகளில் கதா நாயகியாக நடித்துள்ளார். இந்நிறுவனம் சமுதாய மறுமலர்ச்சி தொடர்பாக பல படங்களைத் தயாரித்து வந்தது. இப்படங்கள் யாவும் வணிக ரீதியாக வெற்றி பெறவில்லை. *கங்கன்* (1939) திரைப்படத்தில் லீலா நடித்து பாம்பே டாக்கீஸ் தயாரித்து வெளியான படம் பெரும் வெற்றிபெற்றது.

தனிப்பட்ட வாழ்க்கை
------------------

சிட்னி பிராமண சாதியைச் சேர்ந்தவர். எனினும், அவரது தந்தை பிரம்ம சமாஜ கொள்கையான, சாதி மறுப்பு மத இயக்கத்தை ஏற்றுக்கொண்டார். லீலா 2003 இல் அமெரிக்காவில் மரணமடைந்தார்.

குறிப்புகள்
-----------

1. 1 2  "Leela Chitnis, 91, an Actress In Scores of Bombay Movies".. பார்த்த நாள்: 20 September 2015.
2. ↑  "Leela Chitnis" (in en-GB). .
3. ↑  "LEELA CHITNIS (1909-2003)". .
4. ↑
5. ↑  "Leela Chitnis dead". The Hindu. 16 Jul 2003.. பார்த்த நாள்: 20 மார்ச் 2019.

வெளி இணைப்புகள்
---------------

* ஐ.எம்.டி.பி இணையத்தளத்தில் லீலா சிட்னீஸ்
**தாகூர் பஞ்சனன் மகிளா மகாவித்யாலயா** என்பது மேற்கு வங்காளத்தின் கூச் பெகாரில் 1981 ஆம் ஆண்டில் நிறுவப்பட்ட ஒரு இளங்கலைகான பெண்கள் கல்லூரியாகும். பல்வேறு பாடங்களில் இளங்கலை

கல்வியை பயிற்றுவிக்கும் வழங்கும் இக்கல்லூரி கூச் பெகர் பஞ்சனன் பர்மா பல்கலைக்கழகத்துடன் இணைக்கப்பட்டுள்ளது  மேலும் தேசிய மதிப்பீடு மற்றும் தரச்சான்று அவையால் (NAAC) C + என தரமதிப்பிடப்பட்டு, அங்கீகாரம் பெற்றுள்ளது.

கூச் பெகாரைச் சேர்ந்த ராஜ்பன்ஷி இனத்தலைவரும் சமூக சீர்திருத்தவாதியுமான **ரே சாஹேப் தாக்கூர் பஞ்சனன் பர்மாவைப்** பெருமைப்படுத்தும் விதமாக அவரது பெயர் இக்கல்லூரிக்கு வைக்கப்பட்டுள்ளது. 

கூச் பெகர் மாவட்டத்தில் உள்ள ஒரே பெண்கள் கல்லூரியான இது **மகிளா கல்லூரி கூச் பெஹார்** என்றும் அழைக்கப்படுகிறது. பெண்களுக்கு முழுமையான மற்றும் சமமான சிறந்த கல்வியை வழங்குவதையும் அரசியல், பொருளாதார, சமூக மற்றும் கலாச்சார அளவில் தேசிய பிராந்திய மற்றும் சர்வதேச மட்டங்களில் பெண்கள் பங்களிக்கவும் இக்கல்லூரி பாடுபடுகிறது.

வரலாறு
------

தாகூர் பஞ்சனன் மகிளா மகாவித்யாலயா 18 செப்டம்பர் 1981 இல் நிறுவப்பட்டது, ஆரம்பத்தில் வடக்கு வங்காள பல்கலைக்கழகத்துடன் இணைக்கப்பட்டிருந்த இக்கல்லூரி தற்போது கூச் பெகர் பஞ்சனன் பர்மா பல்கலைக்கழகத்துடன் இணைக்கப்பட்டுள்ளது. **கூச் பெஹார் பஞ்சனன் பர்மா உமிவர்சிட்டி** என்ற அமைப்பின் நிர்வாகத்தின் கீழ் இக்கல்லூரி இயங்கிவருகிறது. கல்லூரியைச் சுற்றியுள்ள பகுதியின் பெண்களிடையே மேம்பட்ட கல்வியைப் பரப்புவதையும், அவர்களை பொருளாதார ரீதியாக தன்னிறைவு பெறச் செய்வதையும் நோக்கமாகக் கொண்டு இக்கல்லூரி பயிற்றுவிக்கிறது.

துறைகள்
-------

கலைப்பிரிவு

* ஆங்கிலம்
* வங்காளம்
* வரலாறு
* தத்துவம்
* அரசியல் அறிவியல்
* பொருளாதாரம்
* புவியியல்
* சமஸ்கிருதம்
* கல்வி

அங்கீகாரம்
----------

இக்கல்லூரி, டிசம்பர் 1993 ஆம் ஆண்டில் பல்கலைக்கழக மானியக் குழு (இந்தியா)வின் பிரிவு 2 (எஃப்) மற்றும் 12 (பி) கீழ் அங்கீகாரத்தைப் பெற்றுள்ளது. மேலும் 2004 ஆம் ஆண்டில் தேசிய மதிப்பீடு மற்றும் தரச்சான்று அவையால் சி + தரமதிப்பீடு பெற்று அங்கீகரிக்கப்பட்டுள்ளது.

மேற்கோள்கள்
-----------

1. ↑  Colleges under Cooch Behar Panchanan Barma University  பரணிடப்பட்டது 2016-01-27 at the வந்தவழி இயந்திரம்
2. ↑  "NAAC Accredited Colleges in West Bengal". NAAC இம் மூலத்தில் இருந்து 11 October 2007 அன்று. பரணிடப்பட்டது... பார்த்த நாள்: 2009-05-03.
பாரமுல்லா மகளிர் கல்லூரி என்று பரவலாக அழைக்கப்படும் **பாரமுல்லா அரசு மகளிர் கல்லூரி** என்பது ஜம்மு-காஷ்மீரின் பாரமுல்லா நகரில் 1986ஆம் ஆண்டு நிறுவப்பட்ட பல்கலைக்கழக மானியக் குழுவினால் தன்னாட்சிக் கல்லூரி என அங்கீகரிக்கப்பட்டுள்ள **மகளிர் கல்லூரி** ஆகும். காஷ்மீர் பல்கலைக்கழகத்துடன் இணைக்கப்பட்டுள்ள இக்கல்லூரி பல்கலைக்கழக மானியக் குழு (இந்தியா)வினால் அங்கீகரிக்கப்பட்டுள்ளது.

இக்கல்லூரி, தேசிய மதிப்பீடு மற்றும் தரச்சான்று அவையினால் "பி" தர மதிப்பீடு பெற்று அங்கீகரிக்கப்பட்டுள்ளது.

உருவாக்கம்
----------

ஜம்மு-காஷ்மீரின் அப்போதைய முதலமைச்சர் ஃபரூக் அப்துல்லாவின் ஆட்சிக்காலத்தில் 1986 ஆம் ஆண்டில் ஜம்மு-காஷ்மீரின் பாரமுல்லா மற்றும் அதன் அருகிலுள்ள கிராமப்புறங்களில் உள்ள பெண் மாணவர்களின் தேவைகளைப் பூர்த்தி செய்யும் பொருட்டு அம்மாநில அரசு இந்த கல்லூரியை நிறுவியது.

அமைவிடம்
--------

இந்த பாரமுல்லா மகளிர் கல்லூரியானது தேசிய நெடுஞ்சாலை சாலை NH1A யில், அம்மாநில கோடைக்கால தலைநகரான சிறீநகரில் இருந்து வடமேற்கே 54 கி. மீ. தொலைவில் உள்ள பாரமுல்லா மாவட்டப் பகுதியில் அமைந்துள்ளது.  இது பாரமுல்லா மாவட்டத்தில் உள்ள பெண்களுக்கான உயர் கல்வி நிறுவனமாகும்.

படிப்புகள்
----------

* இளங்கலை கலை
* இளங்கலை அறிவியல் (மருத்துவம்)
* இளங்கலை அறிவியல் (மருத்துவம் அல்லாத)
* வணிகவியல் இளங்கலை
* கணினி பயன்பாடுகளில் இளங்கலை

இது தவிர, தரவு பராமரிப்பு மேலாண்மை, தரவு செயலாக்க மேலாண்மை மற்றும் பட்டு வளர்ப்பு போன்ற பல்வேறு வேலைவாய்ப்பு சார்ந்த திறன் மேம்பாட்டு பயிற்சிகள், கூடுதல் படிப்புகள் மற்றும் சான்றிதழ் படிப்புகளும் மாணவர்களுக்கு பயிற்றுவிக்கப்படுகின்றன.

மேற்கோள்கள்
-----------

1. ↑  "Empowering Women". .
2. ↑  "காஷ்மீர் பல்கலைக்கழகத்தின் அதிகார வரம்பின் கீழ் இணைக்கப்பட்டுள்ள கல்லூரிகள்". .
3. ↑  "Govt. Degree College For Women, Baramullah, Kmr. Baramula - Jammu And Kashmir". .
4. ↑  "Government Degree College For Women, Baramulla | Educrib". .
**சுஜாதா பானர்ஜி** (*Sujata Banerjee*) என்பவர் கணினி அறிவியல் அறிவியலாளர் ஆவார். இவர் கணினி வலையமைப்பு மற்றும் தரவுத்தள சேவைத்தரம் செயல்பாடுகளில் நிபுணத்துவம் பெற்றவர். இங்கிலாந்தில் பிறந்து இந்தியாவிலும் ஐக்கிய நாடுகளிலும் கல்வி கற்றுள்ளார். இவர் ஐக்கிய நாட்டில் வி. எம். வேரில் ஆய்வுப் பிரிவு துணைத்தலைவராக உள்ளார்.

கல்வியும் பணியும்
-----------------

பானர்ஜி இங்கிலாந்தில் பிறந்தார் ஆனால் இந்தியாவின் மும்பையில் வளர்ந்தார். மும்பை இந்தியத் தொழில்நுட்பக் கழகத்தில் இளநிலை மற்றும் முதுநிலை பொறியியல் பட்டம் பெற்றார். இவர் தெற்கு கலிபோர்னியா பல்கலைக்கழகத்தில் உள்ள யுஎஸ்சி விட்டெர்பி தொழினுட்ப பள்ளியில் சேர்ந்தார். இங்குக் கணினி தகவல்தொடர்பு அறிவியல் நிறுவனத்தில் படிக்க விரும்பினார், ஆனால் கணினி வலையமைப்பு துறையில் முனைவர் பட்டத்தினை 1993-இல் பெற்றார். இவரது ஆய்வு, *அதிவேக வலையமைப்பில் விநியோகிக்கப்படும் தரவுத்தள அமைப்புகள்* குறித்ததாகும். இதனை விக்டர் ஓ. லியால் மேற்பார்வையிட்டார்.

பிட்சுபர்க் பல்கலைக்கழகத்தில் ஆசிரிய உறுப்பினராகப் பதவி வகித்த பிறகு, இவர் தொழில்துறைக்குச் சென்றார். முதலில் எச். பி. ஆய்வகத்திலும் பின்னர் 2017இல் மீண்டும் வி. எம். வேரிலும் மூத்த பணியாளர் ஆராய்ச்சியாளர் மற்றும் வெளிப்புற ஆராய்ச்சிக்கான இயக்குநராகச் சேர்ந்தார்.

அங்கீகாரம்
----------

பானர்ஜி 2022-இல் ஐஇஇஇ சகாவாகத் தேர்ந்தெடுக்கப்பட்டார். இவரின் நிரல் மற்றும் ஆற்றல் திறன் கொண்ட வலையமைப்பு சேவைக்காக இந்த அங்கீகாரம் வழங்கப்பட்டது.

மேற்கோள்கள்
-----------

1. 1 2 3  "A home away from home", *Viterbi Magazine*, USC Viterbi School of Engineering, Fall 2019, retrieved 2023-07-14
2. 1 2 3  "Sujata Banerjee, Vice President of Research", *Researchers*, VMWare Research, retrieved 2023-07-14
3. ↑  "Distributed database systems in high-speed networks", *ACM Digital Library: Theses*, Association for Computing Machinery, retrieved 2023-07-14
4. ↑  "N2Women: Stars in Computer Networking and Communications", *Networking Women*, IEEE Communications Society, 2018, retrieved 2023-07-14
5. ↑  *IEEE Fellows directory*, IEEE, retrieved 2023-07-14
**சந்திரிகா காமத்** (*Chandrika Kamath*) என்பவர் கணினி அறிவியலாளர் மற்றும் தரவு அறிவியலாளர். இவருடைய ஆய்வு அறிவியல் தரவுகளிலிருந்து தகவல் பிரித்தெடுத்தல், எண்ணிம தோற்றுருச் செயலாக்கம், வீடியோ செயலாக்கம், பரிமாணக் குறைப்பு மற்றும் அம்சம் பிரித்தெடுத்தலை உள்ளடக்கியதாகும். இந்தியாவில் கல்வி கற்ற காமத், ஐக்கிய நாடுகளின் லாரன்ஸ் லிவர்மோர் தேசிய ஆய்வகத்தின் கணினி பயன்பாட்டு மையத்தில் பணியாற்றி வருகிறார்.

கல்வி மற்றும் தொழில்
--------------------

காமத் 1981ஆம் ஆண்டு மும்பை, இந்தியத் தொழில்நுட்பக் கழகத்தில் பொறியியல் பட்டம் பெற்றவர் ஆவார். இங்கு இவர் மின் பொறியியலில் இளநிலைப் பட்டம் பெற்றார். காமத் இலினொய் பல்கலைக்கழகத்தில் கணினி அறிவியலில் 1984-இல் முதுநிலைப் பட்டம் பெற்று தனது முனைவர் பட்டத்தினை 1986-இல் பெற்றார்.

எண்ணிம இயந்திர நிறுவனத்தின் மென்பொருட் பொறியியல் உட்படக் கணினித் துறையில் பணிபுரிந்த பிறகு, இவர் எண்சார் இணையான அல்காரிதம்களிலிருந்து அறிவியல் தரவுச் செயலாக்கத்தில் தனது ஆய்வினைத் தொடர்ந்தார். தற்பொழுது எல். எல். என். எல்.-இல் அறிவியல் தரவு ஆய்வுக்கான மென்பொருள் கருவியான சபையார் குழுத் தலைவராக உள்ளார்.

2008-இல் முதன்முதலில் வெளியிடப்பட்ட *புள்ளியியல் பகுப்பாய்வு மற்றும் தரவுச் சுரங்க* ஆய்விதழின் மூன்று நிறுவன இணை-தலைமை ஆசிரியர்களில் காமத்தும் ஒருவர்.

நூல்
----

காமத் *அறிவியல் தரவுச் செயலாக்கம்: ஒரு நடைமுறைக் கண்ணோட்டத்தின்* (*Scientific Data Mining: A Practical Perspective*) ஆசிரியர் (தொழில்துறை மற்றும் பயன்பாட்டுக் கணிதத்திற்கான சமூகம், 2009.

அங்கீகாரம்
----------

காமத் 2023-இல் தொழில்துறை மற்றும் பயன்பாட்டுக் கணிதத்திற்கான சங்கத்தின் சகாவாக நியமிக்கப்பட்டார். "சமூகத் தலைமை மற்றும் தரவுச் செயலாக்கத்திற்கான பங்களிப்புகள் மற்றும் அறிவியல் மற்றும் பொறியியலில் நிஜ உலகப் பிரச்சனைகளின் பயன்பாடு" குறித்த இவரின் ஆய்விற்காக இவருக்கு இந்த அங்கீகாரம் வழங்கப்பட்டது.

மேற்கோள்கள்
-----------

1. 1 2 3  "Chandrika Kamath", *People*, Lawrence Livermore National Laboratory, retrieved 2023-04-08
2. 1 2  *LLNL's Kamath honored as 2023 SIAM fellow*, Lawrence Livermore National Laboratory, March 30, 2023, retrieved 2023-04-08
3. ↑  Parker, Ann (October 2006), "A gem of a software tool" (PDF), 2006 R&D 100 Awards, *Science & Technology Review*, Lawrence Livermore National Laboratory, pp. 10–11, retrieved 2023-04-08
4. ↑  "Editorial board", *Statistical Analysis and Data Mining*, Wiley, retrieved 2023-04-08
5. ↑  Reviews of *Scientific Data Mining*: Ray Kresman, *JASA*, வார்ப்புரு:JSTOR; Sang Ho Lee, வார்ப்புரு:Zbl; Antony Unwin, *Biometrical J.*, எஆசு:10.1002/bimj.201000091
6. ↑  "SIAM Announces Class of 2023 Fellows", *SIAM News*, SIAM, March 30, 2023, retrieved 2023-04-08

வெளி இணைப்புகள்
---------------

* முகப்பு பக்கம்
* சந்திரிகா காமத் publications indexed by Google Scholar
**உஷா கன்ஷ்யாம் உபாத்யாய்** (*Usha Upadhyay*)(பிறப்பு 7 சூன் 1956) இந்தியாவின் குசராத்தைச் சேர்ந்த ஒரு குசராத்தி எழுத்தாளர்.

வாழ்க்கை
--------

உஷா 7 சூன் 1956 அன்று பாவ்நகரில் பிறந்தார். இவர் குசராத்தியில் முதுகலைப் பட்டத்தினை முடித்த பின்னர் முனைவர் பட்டம் பெற்றார். இவர் அகமதாபாத்தில் உள்ள குஜராத்தி வித்யாபிடத்தில், குஜராத்தி துறையின் தலைவராக பணியாற்றுகிறார். இவர் குசராத்தி எழுத்தாளர் சங்கத்தின் துணைத் தலைவராகவும் உள்ளார்.

வேலை
----

நாடகங்கள், கட்டுரைகள், கவிதைகள் மற்றும் கதைகள் பல உஷா எழுதியுள்ளார். *ஜல் பில்லோரி* (1998), *அருந்ததினோ தாரோ* (2006) மற்றும் *ஷியாம் பங்கி ஆவ் ஆவ்* (2013) ஆகியவை இவரது கவிதைத் தொகுப்புகள் ஆகும். *மஸ்திகோர் மணியோ* (2004) என்பது இவரது ஓரங்க நாடகங்களின் தொகுப்பாகும். இவர் *ஏக் ஹதி ரூபா* (1999) என்ற குழந்தைகளுக்கான கதையை எழுதியுள்ளார்.

*இக்ஷித்* (1990), *சாகித்ய சன்னிதி* (1998), *அலோக்பர்வா* (2005), *சம்ப்ரத் குஜராத்தி சாஹித்யா* (2008), *அக்ஷர்னே அஜ்வாலே* (2009), *குஜராத்தி சன்ஷோதன்-சம்பதன்* (2009) ஆகியவை இவரது விமர்சனப் படைப்புகள். *ஆதித்* 15-19 (1992-1996), *ஜானவி ஸ்மிருதி* - 2,3 (1996, 1997), *குஜராத்தி சாயன்* (1999, 2000), *சர்ஜன் பிரக்ரியா அனே நரிசெத்னா* (2006), *குஜராத்தி லேகிகோனி பிரதிநிதி வர்தாவோ* (2006) ஆகியவற்றைத் தொகுத்துள்ளார்*. லேகிகோனா பிரதிநிதி நிம்பந்தோ* (2006), *குஜராத்தி லேகிகோனா பிரதிநிதி ஆத்மகத்யா* (2006),   *மாத்ருபாஷானு மஹிமகயான்* (2010), *ஊர்மிகவி நனாலால்* (ஆராய்ச்சி, 2012), *கபீர்னா அமர்சுத்ரோ*. *வடலி சரோவர்* (1999) மற்றும் *கவிவர் ராஜேந்திர ஷா அவுர் உனகி கவிதா* (2003, இந்தி ) ஆகியவை இவரது மொழிபெயர்ப்பு நூல்களாகும். *குஜராத்தி சாஹித்யனோ கியான் சம்வாத் - நிம்பந்தோ* (2006, 2012), *ஷுன்யதாமா புரேலா தரியானோ தர்காட்* (2007) மற்றும் *ராதாகிருஷ்ண வினா பிஜு போல் மா* (2007) ஆகியவை இவரது இதர படைப்புகளாகும்.

உஷாவின் கவிதைகள் ஒடியா, பெங்காலி, கன்னடம், இந்தி, சமசுகிருதம் மற்றும் ஆங்கிலம் ஆகிய மொழிகளில் மொழிபெயர்க்கப்பட்டுள்ளன.

விருதுகள்
---------

குசராத்தி சாகித்திய கழகத்தின் பதுபாய் உமர்வாடியா பரிசும், பாகினி நிவேதிதா பரிசும், லக்னோவின் உத்தரப் பிரதேச இந்தி சன்ஸ்தானால் சவுஹர்த் சம்மான் விருதும் உஷாவிற்கு வழங்கப்பட்டுள்ளன.

மேற்கோள்கள்
-----------

1. 1 2 3 4 5   (in gu) *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ*. Parshwa Publication. Brahmabhatt, Prasad (2010). *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ* [*History of Modern Gujarati Literature – Modern and Postmodern Era*] (in Gujarati). Ahmedabad: Parshwa Publication. pp. 147–148. ISBN 978-93-5108-247-7.
2. 1 2 3 4  Matari, Jalan (July 2014). "ગઝલ કોકિલા ઉષા ઉપાધ્યાય". *Kumar* (Kumar Trust) **90** (1039): 52. .
3. 1 2 3  "ઉષા ઉપાધ્યાય" (in gu). Gujarati Sahitya Parishad. . "ઉષા ઉપાધ્યાય" [Usha Upadhyay]. *gujaratisahityaparishad.com* (in Gujarati). Gujarati Sahitya Parishad. Retrieved 11 April 2018.

வெளி இணைப்புகள்
---------------

* Usha Upadhyay on GujLit
நாகசுரம் போன்று காட்சியளிக்கும், இனமான, பழைய ஓபோ. இது யோகான் பிரீடரிக் ஃவிளாத் (Johann Friedrich Floth) என்பாருடைய (1805 ஆண்டு) ஓபோவின் படி (copy). இப்படியைச் செய்தது சாண்டு டால்ட்டன் (Sand Dalton).
**ஓபோ** (Oboe) என்பது நாகசுரம், ஷெனாய் போன்ற ஒரு குழல்வகை காற்றிசைக் கருவி. இதன் ஊதும் பக்கத்தில் சீவாளி போன்ற பகுதி இருக்கும், இது இரட்டைப்பட்டை உடைய, ஒருவகை காய்ந்த புல் இன மடலைக்கொண்டு செய்யப்படுவது. ஓபோ இது பெரும்பாலும் மேற்கிசையில், சேர்ந்திசை போன்ற குழு இசை நிகழ்வுகளில் பயன்படுகின்றது. இக்கருவி 1770களில் பிரான்சிய மொழியில் ஓட்புவா ( "hautbois") என்றும் ஓபோய் ("hoboy") என்றும் அழைக்கப்பட்டு இத்தாலிய மொழி வடிவாகிய oboè, என்பதைப் பின்பற்றி ஆங்கிலத்தில் 1770 களில் பயன்பாட்டுக்கு வந்தது. அதிக எடுப்பான (உரத்த) ஒலி எழுப்புவதால் ஓட் (haut = "high, loud") என்று முன்னொட்டுப் பெயர் பெற்றது. 

தற்கால ஓபோ

### ஓபோ இசையைக் கேட்க

* NPR interview with New York Philharmonic principal oboist Liang Wang, செப்டம்பர் 2006
* ஓபோ ஒலித் தொகுப்பு பரணிடப்பட்டது 2018-03-03 at the வந்தவழி இயந்திரம் -ஐரோப்பா, அமெரிக்கா, ஆத்திரேலியாவைச் சேர்ந்த பல முன்னணி ஓபோ கலைஞர்களின் ஒலிப்பதிவுத் துண்டுகள்
**கேதம்பாடி ராமையா கௌடா** (*Kedambadi Ramaiah Gowda*) ஓர் இந்திய சுதந்திரப் போராட்ட வீரர் மற்றும் புரட்சியாளர் ஆவார். , சுல்லியாவிலிருந்து விவசாயிகளை ஒன்றிணைத்து 1837 ஆம் ஆண்டில் அமர சுல்லியா கிளர்ச்சிக்கு தலைமை தாங்கினார். கிழக்கிந்திய கம்பெனிக்கு எதிரான முதல் சுதந்திர இயக்கம் என்று அறியப்படும் இந்நிகழ்வில் பிரித்தானிய கொடியை இறக்கிவிட்டு ராமையா இந்தியக் கொடியை ஏற்றினார்.

ஆரம்ப கால வாழ்க்கை
------------------

கேதம்பாடி ராமையா கௌடா அரே பாசே சமூகத்தைச் சேர்ந்தவராவார். கூர்க் இராச்சியத்தின் இரண்டாம் லிங்க ராசேந்திரனுடன் இவர் நெருங்கிய தொடர்பு கொண்டிருந்தார். இரண்டாம் லிங்க ராசேந்திரனுக்குப் பிறகு, அவரது மகன் சிக்க வீரராசேந்திராவும் கேதம்பாடி ராமையா கௌடாவுடன் நல்லுறவு கொண்டிருந்தார்.

சுதந்திரப் போராட்டத்தில்
------------------------

கெடம்பாடி ராமையா கௌடா, பிரித்தானியர் விதித்த வரி, புகையிலை மற்றும் உப்பு வரிகள் செலுத்துவதை எதிர்த்தார். கிளர்ச்சியைத் தொடங்குவதற்காக 1837 ஆம் ஆண்டு மார்ச்சு மாதம் 30 ஆம் தேதியன்று சுல்லியா தாலுகாவில் உள்ள உபரட்கா மித்தூரில் இருந்து புறப்பட்டார்.. பல ஆட்சியாளர்களை பிரித்தானிய அரசுக்கு எதிரான தனது கிளர்ச்சியில் சேர்க்க முயற்சித்தார். ராமையாவின் இராணுவம் (முதன்மையாக தட்சிண கன்னடா மாவட்ட விவசாயிகள்) பிரித்தானிய இராணுவத்தை தோற்கடிப்பதில் வெற்றி பெற்றது. 1837 ஆம் ஆண்டு ஏப்ரல் 5 ஆம் தேதி பௌடகுடாவில் குடகு ஆலேரி வம்சத்தின் கொடியை ஏற்றுவதற்கு முன்பு அவர்கள் ஒன்றியக் கொடியை இறக்கினர். கொடியை ஏற்றிய பதின்மூன்று நாட்களுக்குப் பிறகு அமர சுல்லியாவின் கிளர்ச்சி பிரித்தானிய இராணுவத்தால் நசுக்கப்பட்டது. விவசாயப் போராளிகளால் மங்களூரைக் காப்பாற்ற முடியவில்லை. . பிக்குரு நாயக்கர் கட்டேயில் பல தலைவர்கள் பொது இடத்தில் தூக்கிலிடப்பட்டனர்.. உடல்கள் உறவினர்களிடம் ஒப்படைக்கப்படவில்லை.. உடல்கள் கழுகுகளுக்கு இரையாக்கப்பட்டன. , 5 ஏப்ரல் 1837 ஆம் ஆண்டு ஏப்ரல் மாதம் 5 ஆம் தேதியன்று கேதம்பாடி ராமையா கௌடா, அவரது மகன் சனையா கௌவுடா மற்றும் சில சுதந்திரப் போராளிகள் பிரித்தானிய அரசாங்கத்தால் சிங்கப்பூர் மற்றும் பர்மா போன்ற பிற நாடுகளுக்கு நாடு கடத்தப்பட்டனர்.

மரபு
----

சுதந்திரப் போராட்டத்தில் இவர் ஆற்றிய பங்கிற்கு அஞ்சலி செலுத்தும் வகையில், மங்களூரில் உள்ள பௌடகுடாவில் கேதம்பாடி ராமையா கௌடாவின் 22 அடி உயர வெண்கலச் சிலை வைக்கப்பட்டுள்ளது.

மேற்கோள்கள்
-----------

1. ↑  "1837: When the rebel flag fluttered high" (in en). 6 April 2016. .
2. ↑  "Memorial for martyrs to come up in Bengaluru, says CM Bommai" (in en). 19 November 2022. .
3. ↑  Bureau, The Hindu (28 August 2022). "Kedambady Ramayya Gowda’s statue to be brought to Mangaluru on August 29" (in en-IN). .
4. ↑
5. ↑  "Amara Sullia uprising gets due recognition on its 185th anniversary" (in en). 6 April 2022. .
6. ↑  "Mangaluru: Bommai unveils freedom fighter Kedambadi Ramaiah Gowda’s statue" (in en). *www.daijiworld.com*. .
**வைலத்தூர்** என்பது இந்தியாவின், கேரளத்தின் மலப்புறம் மாவட்டத்தில் உள்ள ஒரு நகரம் ஆகும். இது  திரூரிலிருந்து மலப்புரம் செல்லும் வழியில் 4 கி.மீ. தொலைவில் அமைந்துள்ளது. இங்கிருந்து மேற்குப் பகுதியில் தனுருக்குச் செல்லும் சாலை உள்ளது. வலத்தூரானது தனூர் ஊராட்சி ஒன்றியத்துக்கு உட்பட்டது.

அமைவிடம்
--------

இட்டிலக்கல் (அய்யய்யா சாலை வழியாக) (திருப்பும் இடம். நேரான சாலை தானூருக்கும் வலதுபுறம் திரும்பும் சாலை செம்மடத்துக்கும் செல்கிறது), வெள்ளச்சல், சூரங்கரா, புல்பரம்பா, தெய்யால, பாண்டிமுட்டம் வழியாகச் செல்லும் தானுர் சாலை செம்மடத்துக்கும் எளிதான வழியாகும். இந்த வழியாக பேருந்துகள் உள்ளன. வெள்ளச்சல், சுரங்கரா, இட்டிலக்கல், தலக்கடத்தூர், கடுங்கத்துக்குண்டு, குட்டிப்பாலா, கரிங்கப்பாரா, தனலூர் ஆகியவை அருகிலுள்ள சில சிறிய நகரங்கள் ஆகும்.

போக்குவரத்து
------------

வையத்தூர் கிராமம் திரூர் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது.

* தொடருந்து நிலையம்: மலபார் பகுதியில் உள்ள முக்கிய தொடருந்து நிலையங்களில் ஒன்று திரூர் தொடருந்து நிலையம். மலப்புரம் மாவட்டத்தை நாட்டின் மற்ற பகுதிகளுடன் இணைக்கும் வகையில், ஏறக்குறைய அனைத்து தொடருந்துகளும் இங்கு நிற்கின்றன.
* அருகிலுள்ள வானூர்தி நிலையம்: கோழிக்கோடு பன்னாட்டு வானூர்தி நிலையம் சுமார் 45 கிலோமீட்டர் தொலைவில் உள்ளது.
* அருகிலுள்ள நகரங்கள்: திரூர், கோட்டக்கல்

முக்கிய கல்வி நிறுவனங்கள்
-------------------------

1. ஏஎம்எல்பி பள்ளி அத்தாணிக்கல், வைலத்தூர்
2. எஸ்சி ஆங்கிலப் பள்ளி, வைலத்தூர்
3. திப்யன் முன்பள்ளி, வைலத்தூர்
4. ஏஎம்எல்பி பள்ளி, இட்டிலக்கல்

பள்ளிவாசல்களும், கோயில்களும்
----------------------------

1. ஜும்ஆ மசூதி, அத்தாணிக்கல்-தெய்யால வீதி, சிலாவில்
2. நகர ஜும்ஆ மசூதி, வைலத்தூர்
3. மசூதி அல் ஃபலாஹ்,
4. மசூதி உஸ்மான் பின் அஃப்பான், கவனத்துச்சோலை
5. கவனத்துச்சோழ தேவி கோவில், நவுசெரிபாடி
6. மகாதேவர் கோவில், சிலாவில்

மேற்கோள்கள்
-----------

1. ↑  "Local Self Government Department | Local Self Government Department". .
மில்லி அல்-அமீன் மகளிர் கல்லூரி, என்பது இந்தியாவின் மேற்கு வங்காளத்தின் கொல்கத்தாவில் உள்ள ஒரு இளங்கலை மகளிர் கல்லூரி ஆகும். கொல்கத்தா பல்கலைக்கழகத்துடன் இணைக்கப்பட்டுள்ள இக்கல்லூரி, கொல்கத்தாவில் உருவாக்கப்பட்ட பதிவு செய்யப்பட்ட சிறுபான்மை சங்கமான **அல் அமீன் கல்வி அமைப்பு** மூலம் 1992 ஆம் ஆண்டில் நிறுவப்பட்டு நடத்தப்பட்டுவருகிறது.

வரலாறு
------

அரசு உதவி பெறும் இசுலாமிய சிறுபான்மையினர் கல்வி நிறுவனமான இது, அச்சமூகத்தின் சமூக-பொருளாதாரத்தில் பின்தங்கிய பிரிவைச் சேர்ந்த பெண் குழந்தைகளுக்கு உயர் கல்விக்கான அணுகலை வழங்குவதற்காக அமைக்கப்பட்டதே இக்கல்லூரியாகும். சிறந்த தொலைநோக்கு பார்வையாளரும், முதன்மையான கல்வியாளருமான மறைந்த டாக்டர் மும்தாஜ் அஹ்மத் கான் அவர்களால் நிறுவப்பட்ட அல்-அமீன் கல்வி அமைப்பின் பெயராலேயே இக்கல்லூரியும் பெயரிடப்பட்டுள்ளது.

துறைகள்
-------

### கலை மற்றும் வணிகப்பிரிவு

* பெங்காலி
* ஆங்கிலம்
* உருது
* இஸ்லாமிய வரலாறு மற்றும் கலாச்சாரம்
* வரலாறு
* நிலவியல்
* அரசியல் அறிவியல்
* கல்வி
* வர்த்தகம்

மேற்கோள்கள்
-----------

1. ↑  "Affiliated College of University of Calcutta" இம் மூலத்தில் இருந்து 2012-02-18 அன்று. பரணிடப்பட்டது.. .
**திருமதி இராம அக்ரஹாரி பெண்கள் பட்டப்படிப்பு கல்லூரி** (ராம அக்ரஹரி மஹிலா/பாலிகா மஹாத்வாலயா) என்பது உத்தரப்பிரதேசத்தின் பதேபூரின், தேவிகஞ்ச் நகரத்தின் ராம நகரில் அமைந்துள்ள பெண்களுக்கான கல்விநிலையமாகும். இந்தக் கல்லூரி 2010 ஆம் ஆண்டில் சட்டமன்ற உறுப்பினராக இருந்தவரும், உத்தரபிரதேசத்தின் முன்னாள் நிதி அமைச்சருமான ராதே சியாம் குப்தாவால் நிறுவப்பட்டது.

படிப்புகள்
----------

இக்கல்லூரியில் கலை(பி. ஏ) மற்றும் அறிவியல் பிரிவுகளில் (பி. எஸ்சி) பாடங்கள் பயிற்றுவிக்கபடுகின்றன. 

### கலைப் பாடங்கள்

* இந்தி இலக்கியம்
* ஆங்கில மொழி
* இந்தி மொழி
* சமஸ்கிருதம்
* சமூக அறிவியல்
* வீட்டு அறிவியல்

### அறிவியல் துறைப் பாடங்கள்

* இயற்பியல்
* வேதியியல்
* கணிதம்
* தாவரவியல்
* விலங்கியல்

உள்கட்டமைப்பு
-------------

கல்லூரிக்கு சொந்தமாகவே கட்டடம் உள்ளது, இதில் சிறந்த ஒலி ஆதாரம் பொருத்தப்பட்ட நன்கு காற்றோட்டமான பெரிய அளவிலான விளக்குகள் கொண்ட அறைகளும், மாணவர்களின் தளபாடங்கள் வாசிப்பு அறைகளும், நூலகமும், ஆய்வகங்களும் போக நிர்வாக கட்டிடம், கழிப்பறைகள், குடிநீர், விளையாட்டு வசதிகள் போன்றவைகளும் உள்ளன.

மேற்கோள்கள்
-----------

1. ↑  "Rama Agrahari Girls College". *1-6-2013*. .

வெளி இணைப்புகள்
---------------

* அதிகாரப்பூர்வ இணையதளம்
**அலிப்பூர்துவார் மகிளா மகாவித்யாலயா**, என்பது அலிபுர்துவாரில் 2007 இல் நிறுவப்பட்ட பெண்கள் கல்லூரி ஆகும். கலைப்பிரிவில் இளங்கலை படிப்புகளை வழங்கும் இக்கல்ல்லூரியின் நிலைய வளாகம் அலிபுர்துவார் மாவட்டத்தில் உள்ளது. இக்கல்லூரி வடக்கு வங்காள பல்கலைக்கழகத்துடன் இணைக்கப்பட்டுள்ளது. 

ஆரம்பத்தில் தற்காலிக கட்டிடத்தில் இயங்கி வந்த் இக்கல்லூரி தற்போது, சொந்தமான இரண்டு கட்டிடங்களைக் கொண்டுள்ளது. பிப்ரவரி 19, 2012 அன்று கல்லூரி அதன் சொந்த கட்டிடத்திற்கு மாற்றப்பட்டது. இங்கு இளங்கலைப் படிப்புகளோடு, பல திறன் மேம்பாட்டு படிப்புகள் மற்றும் வாழ்வாதார பயிற்சி திட்டங்களையும் வழங்கி வருகிறது. 

  

சமூகத்தின் பொருளாதார மற்றும் சமூக ரீதியாக சவாலான பிரிவுகளைச் சேர்ந்த முதல் தலைமுறை கற்பவர்களான பெண் மாணவர்களுக்கு சேவை செய்யும் ஒரு கல்வி நிறுவனம் என்ற நோக்கத்துடன் பணிபுரியும் இக்கல்லூரி, தேர்தல் எழுத்தறிவு மன்றம், நாட்டு நலப்பணித்திட்ட பிரிவு மற்றும் சுற்றுச்சூழல் மன்றம் போன்றவைகளின் வழியாக பல்வேறு புதுமையான சமூகப் பங்களிப்புகள் செய்யப்பட்டு வருகின்றன. **WARMTH** என்ற முயற்சியின் கீழ், அவர்கள் தேவைப்படுபவர்களுக்காக நிரந்தர ஆடை வங்கியை நடத்துகிறார்கள். வன கிராமங்கள் போன்ற தொலைதூர பகுதிகளிலும் துணி விநியோக முகாம்களை நடத்துகின்றனர். அவர்களின் மற்றொரு முயற்சி **பிரயாஸ்** என்பதாகும். இந்த நடவடிக்கையின் கீழ் அவர்கள் பள்ளி மாணவர்களுக்கு புத்தகங்களை விநியோகிக்கின்றனர்.

துறைகள்
-------

### கலைப்பிரிவு

* பெங்காலி
* ஆங்கிலம்
* வரலாறு
* சமஸ்கிருதம்
* அரசியல் அறிவியல்
* தத்துவம்
* சமூகவியல்
* கல்வி
* உடற்கல்வி

அங்கீகாரம்
----------

இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  கல்லூரி அவர்களின் முதல் சுழற்சியில் (2019 மார்ச்) CGPA 1.99 உடன் தேசிய மதிப்பீடு மற்றும் தரச்சான்று அவையின் அங்கீகாரத்தையும் பெற்றுள்ளது.

  

மாற்றுத் திறனாளிகளுக்கான கொள்கைகளை வடிவமைத்துள்ளதோடு, அவர்களுக்கான அனைத்து வசதிகளையும், கட்டமைபுகளையும் ஏற்படுத்தி கொடுத்துள்ளது குறிப்பிடத்தக்கது.

மேற்கோள்கள்
-----------

1. ↑  Colleges under University of North Bengal 
The college also offers postgraduate courses under distance mode under IGNOU and NSOU. Dr. Amitabh Roy is the present Principal of the college.
பரணிடப்பட்டது 2016-03-04 at the வந்தவழி இயந்திரம்
2. ↑  "கல்வி நிறுவனத்தின் தனித்துவம்". .
3. ↑  Colleges in West Bengal, University Grants Commission
4. ↑  "மாற்றுத் திறனாளிகளுக்கான கொள்கை". .
**ரேணு கண்ணா சோப்ரா** (*Renu Khanna Chopra*) என்பவர் இந்திய அறிவியலாளர் ஆவார். இவர் முதன்மை அறிவியலாளராகவும் இந்திய வேளாண் ஆராய்ச்சி நிறுவனத்தில் தேசிய சகாவாக அழுத்த உடலியல் & புது தில்லி உயிர்வேதியியல் ஆய்வக நீர் தொழில்நுட்ப மையத்தில் பணிபுரிகிறார்.

பிறப்பு
-------

சோப்ரா செப்டம்பர் 24, 1949-இல் இந்தியாவின் தில்லி மாநகரில் பிறந்தார்.

கல்வியும் பணியும்
-----------------

சோப்ரா தில்லியில் உள்ள சீமாட்டி இர்வின் பள்ளியிலும் குவாலியரில் உள்ள கமலா ராஜா பெண்கள் கல்லூரியிலும் படித்தார். இவர் இளம் அறிவியல், முது அறிவியல், முனைவர் பட்டங்களை இந்திய வேளாண் ஆராய்ச்சி கழகத்தின் நிறுவனத்திலிருந்து பெற்றார். இவர் தகைசால் அறிவியலாளராக நீர் தொழில்நுட்ப மையம், இந்திய வேளாண் ஆராய்ச்சி நிறுவனத்தில் பணிபுரிந்தார். இவர் ஹோமி பாபா நிதியுதவி, இந்தியத் தேசிய அறிவியல் கழகம்-அரச கழக அறிவியலாளர் பரிமாற்ற நிதியுதவி, உயிர்தொழில்நுட்பவியல் வெளிநாடு நிதியுதவி, இந்திய வேளாண் கழக தேசிய அறிவியலாளர் நிதி உதவிகளைப் பெற்றுள்ளார்.

விருதுகள்
---------

தேசிய கல்வி ஆராய்ச்சி மற்றும் பயிற்சிக் குழுவின் அறிவியல் நிதியுதவியினை 1965 முதல் 1974 வரையிலும், இந்தியத் தேசிய அறிவியல் அகாதமியின் இளம் அறிவியலாளர் விருதினை 1978ஆம் ஆண்டும், ஆர். டி ஆசனா அறக்கட்டளை விருதினை 1980–83-ஆம் ஆண்டும், ஆர். டி. ஆசன பரிசினை 1983ஆம் ஆண்டும், இந்திய வேளாண் ஆராய்ச்சி கழக சிறந்த பெண் அறிவியலாளர் விருதினை 1995ஆம் ஆண்டும் பிளாட்டினம் ஆண்டு விரிவுரை விருதினை 1998ஆம் ஆண்டும் பெற்றார். இவர் உயிர் அறிவியல் ஆய்விதழின் தொடர்பு தொகுப்பாசிரியராகவும், இந்தியத் தேசிய அறிவியல் கழக குழு உறுப்பினராக 2009 முதல் 2011 வரை செயல்பட்டார்.

சக: இந்தியத் தேசிய அறிவியல் கழகம்; தேசிய அறிவியல் அகாதமி, இந்தியா.

பங்களிப்பு
----------

ரிசர்ச்கேட்தளத்தில் இவரது 72 ஆய்வுக் கட்டுரைகள் இடம் பெற்றுள்ளன.

மேற்கோள்கள்
-----------

1. 1 2 3  "National Academy of Agricultural Sciences" (in en). .
2. ↑  "Renu Khanna-Chopra - Publications" (in en). .
**கியோர்யூ சென்டாய் சியூரேஞ்சர்** என்பது 16வது சூப்பர் சென்டாய் தொடர் ஆகும். இது பிப்ரவரி 21, 1992 அன்று தொடங்கி பிப்ரவரி 12, 1993 அன்று 50 பகுதிகளுடன் முடிவடைந்தது. இத்தொடரே அமெரிக்காவில் தழுவி எடுக்கப்பட்ட முதல் பவர் ரேஞ்சர்ஸ் தொடர் ஆகும்.

கதைச்சுருக்கம்
--------------

170 மில்லியன் வருடங்களுக்கு முன்பு *நெமெசிஸ்* என்ற கோளில் அடைக்கப்பட்ட மந்திரவாதி *பண்டோரா*வும் அவளது கூட்டாளிகளும் தற்போது விடுதலையாகி விட்டனர். அவர்களை எதிர்த்து டைனோசர் வலிமைகளைப் பெற்ற ஐந்து தூய வீரர்கள் போராடுகின்றனர். பிறகு *புரெய்* என்ற வேதாள வீரனும் அவர்களுடன் இணைகின்றான். டைனோ வீரர்கள் பண்டோரவின் மகன் கையை கொன்றதால் பண்டோரா அழுகிறார். அதனால் அவரது மந்திர வலிமை குறைந்து விடுகிறது. இறுதியாக டைனோ வீரர்கள் அவளை மீண்டும் நெமெசிஸ் கோளில் அடைத்து விட்டனர்.

மேற்கோள்கள்
-----------

1. ↑  Watanabe, Teresa (March 9, 1995). "Just Say It's the 'Power' Source : Pop culture: For two decades, Toei Studios of Japan has churned out versions of those ubiquitous Power Rangers-- and as long there are kids, they'll keep right on going.". *Los Angeles Times* இம் மூலத்தில் இருந்து October 23, 2010 அன்று. பரணிடப்பட்டது.. .
2. ↑  "Library -- English Titles -- TOEI TV Website" இம் மூலத்தில் இருந்து 2009-01-19 அன்று. பரணிடப்பட்டது.. .
3. ↑  Dent, Mike (July 26, 2014). "Shout Factory Announces Release Of Zyuranger" இம் மூலத்தில் இருந்து July 26, 2014 அன்று. பரணிடப்பட்டது.. .
2011 ஆம் ஆண்டு கேட்டலிஸ்ட் அருங்காட்சியகத்தில் அமில முட்டை காட்சிக்கு வைக்கப்பட்டுள்ளது
**அமில முட்டை** (acid egg) மற்றும் **மாண்டேஜஸ்** (montejus) (அல்லது **மான்டே-ஜூஸ்**) (or monte-jus) என்ற சொற்கள் சில நேரங்களில் கடினமான திரவங்களை ஒரு கொள்கலனிலிருந்து மற்றொன்றிற்கு மாற்றுவதற்காக எக்கிக்கு பதிலாக நகரும் பாகங்கள் இல்லாத சாதனத்தைக் குறிக்கவோ சில நேரங்களில் ஒன்றுக்கொன்று மாற்றாகவோ பயன்படுத்தப்படுகின்றன.   இந்த அமைப்பு இயங்குவதற்கான தத்துவம் என்னவென்றால், திரவத்தைக் கொண்ட ஒரு வலுவான பாத்திரம் வாயு அல்லது நீராவி மூலம் அழுத்தப்பட்டு, திரவத்தை ஒரு குழாயில் (பொதுவாக செங்குத்தாக மேல்நோக்கி) செலுத்துகிறது, இதனால் திரவமானது நகர்கிறது. திரவம் மாற்றப்படும் போது, அழுத்தமானது வெளியிடப்படுகிறது. புவிஈர்ப்பு விசையின் வழியாக அதிகமான திரவம் தங்க வைக்கப்படுகிறது. இந்த செயல்முறை சுழற்சி முறையில் இயங்குகிறது. இதே கொள்கையானது தண்ணீரை மேலே ஏறு்றுவதற்குப் பயன்படுத்தப்படுகிறது மற்றும் *காற்று இடப்பெயர்ச்சி எக்கி* அல்லது *இடையறவுபட்ட எரிவாயு-தூக்கு எக்கி* என்று அழைக்கப்படுகிறது, மேலும் எண்ணெய் உருவாகுமிடத்தில் இருந்து எண்ணெயை மேலே கொண்டுவருவதற்குப் பயன்படுத்தப்படுகிறது.  இதன் பயன்பாடு பெரும்பாலும் நவீனமயமாக்கப்பட்ட குழாய்களால் மாற்றப்பட்டது, ஆனால் இது இன்னும் சில நேரங்களில் சிறப்புப் பணிகளுக்கு பயன்படுத்தப்படுகிறது.

அமில முட்டை
-----------

இது மிகவும் அரிக்கும் தன்மையுள்ள கந்தக அமிலத்தைக் கையாள குறிப்பாக வடிவமைக்கப்பட்டது, ஆனால் மற்ற அரிக்கும் தன்மையுள்ள திரவப் பொருட்களை கையாள்வதற்காகவும் நீட்டிக்கப்பட்டது. இது பாரம்பரியமாக பீங்கான் (அரிப்பை எதிர்க்கும்) கொண்டும் மற்றும் கோள வடிவிலும் (அழுத்தத்தைத் தாங்கும்) தயாரிக்கப்பட்டதால் இப்பெயரைப் பெற்றது. 3 அடி விட்டம் மற்றும் 6 அடி நீளம், 40 கன அடி அமிலம் கொண்ட ஒரு உருளை வடிவம் (அரைக்கோள முனைகளுடன்) ஸ்விண்டின் என்பவரால் விவரிக்கப்பட்டது.  கொள்கையளவில், பாத்திரம் திரவத்தால் நிரப்பப்பட்ட பகுதியாகும், பின்னர் அது அழுத்தப்பட்ட காற்றின் காரணமாக உந்தி வெளியேற்றப்படுகிறது. திரவ வெளியேற்றம் மேலிருந்து ஒரு குழாய் வழியாக கிட்டத்தட்ட கப்பலின் அடிப்பகுதிக்கு செல்கிறது. அமில முட்டை காலியாகும்போது, அமுக்கி மற்றும் விநியோக குழாய் இணைப்புகள் வால்வுகளால் மூடப்பட்டு, காற்றழுத்தம் வெளியேறி, பாத்திரம் அமிலத்தால் நிரப்பப்படுகிறது. சுழற்சி மீண்டும் தொடங்கலாம்.

மாண்டேஜஸ்
---------

சர்க்கரை உற்பத்தியில் பயன்படுத்தப்படும் பிரெஞ்சு கண்டுபிடிப்பு, பகுதியளவு பதப்படுத்தப்பட்ட சர்க்கரை திரவத்தை ஒரு குழாயின் மேல் சுத்திகரிப்புக்கான அடுத்த கட்டத்திற்கு நகர்த்துகிறது. எனவே "மான்டே-ஜூஸ்" அல்லது "ரைஸ் ஜூஸ்" என்று பெயர் பெற்றது. அமில முட்டை போலல்லாமல், இது பாரம்பரியமாக எஃகினால் செய்யப்பட்ட ஒரு செங்குத்து உருளை வடிவ பாத்திரத்தைக் கொண்டுள்ளது, கீழிருந்து ஒரு குழாய் மேல்நோக்கி திரும்பியுள்ளது, மேலும் அது நீராவி மூலம் அழுத்தப்படுகிறது.

மேற்கோள்கள்
-----------

1. ↑  Carl Schaschke (2014) *Dictionary of Chemical Engineering* (Oxford University Press) p 245
2. ↑  D. H. Killeffer (1924) *Industrial and Engineering Chemistry* Vol. 16, No. 8 pp 785–8 "Tools of the Chemical Engineer"
3. ↑  R. J. Forbes & D. R. O'Beirne (1957) *The Technical Development of the Royal Dutch/Shell: 1890-1940* p233
4. ↑  *Miriam-Webster Dictionary*
5. 1 2  Swindin, N. (1922) *Pumps in Chemical Engineering* (Benn, London) pp 48–9
6. ↑  Scientific American, April 24, 1869 pp 261–2, "Beet Root Sugar part V"
**நயாத்** ( *Naiad* ) என்பது கிரேக்க புராணங்களில் தோன்றும் ஒரு வகை பெண் ஆவியாகும். இது நீரூற்றுகள், கிணறுகள், அருவிகள், நீரோடைகள், மற்றும் பிற நன்னீர் பகுதிகளில் வசிப்பதாக நம்பப்படுகிறது. 

இவை ஆறுகளின் கடவுள்களிலிருந்து வேறுபட்டவைகள். இவைகள் ஆறுகளை உள்ளடக்கியவைகள். மேலும், மற்றும் சதுப்பு நிலங்கள், குளங்கள் மற்றும் ஆர்கோசிலுள்ள மைசீனியனுக்கு முந்தைய *இலெர்னா* போன்ற குளம்-ஏரிகளின் அமைதியான நீரில் வசிக்கும் பழமையான ஆவிகள்.

இவை பழங்காலத்தவர்களிடையே மிகுந்த மரியாதையுடன் நடத்தப்பட்டன. மேலும் ஆடுகள், மது, தேன் மற்றும் எண்ணெய் ஆகியவை அவைகளுக்கு வழங்கப்பட்டன. சில சமயங்களில் பால், பழம் மற்றும் பூக்களை மட்டுமே பிரசாதமாக வைத்து வழிபட்டனர்.

சொற்பிறப்பியல்
--------------

கிரேக்க மொழியில் நயாத் என்பதற்கு "ஓட்டம்", அல்லது "ஓடும் நீர்" எனப் பொருள் தருகிறது.

புராணம்
-------

 நீர் அணங்கு ஆன்டைனின் தூக்கம் ஓவியம் 
நயாத்துகள் பெரும்பாலும் பழமையான உள்ளூர் வழிபாட்டு முறைகளின் ஒரு பொருளாக இருந்தனன். அவை மனிதர்களால் இன்றியமையாததாக வழிபடப்படுகின்றன. வசந்தகால விழாக்களில் சிறுவர்களும் சிறுமிகளும் பெரியவர்களாக ஆகும்போது தங்கள் குழந்தைத்தனமான வேடிக்கைகளை உள்ளூர் நயாத்துக்கு அர்ப்பணித்தனர். லெர்னா போன்ற இடங்களில் அவர்களின் "நீர் சடங்கு" மந்திர மருத்துவ குணங்களைக் கொண்டது. அங்கு விலங்குகள் மூழ்கடிக்கப்படுவது வாடிக்கையாக இருந்தது. அவர்களின் தெய்வ வாக்கு கேட்கும் இடமான ஆரக்கிள்கள் பண்டைய நீரூற்றுகளால் அமைந்திருக்கலாம்.

குறிப்பிட்ட நீரூற்றுகளுடன் தொடர்புடைய இவ்வகையான தண்ணீர் ஆவி கிரேக்கத்துடன் நேரடி தொடர்பு இல்லாத ஐரோப்பா முழுவதும் அறியப்பட்டது. வடமேற்கு ஐரோப்பாவின் கெல்ட்டியர்களின் கிணறுகளில் உயிர்வாழுவதாக நம்பபடுகிறது.

இடப் பெயர்கள்
-------------

* நியூ ஓர்லியன்ஸில் உள்ள செயின்ட் சார்லஸ் அவென்யூ முன்பு நயாத் தெரு என்று அழைக்கப்பட்டது
* அண்டார்டிகாவில் உள்ள ஒரு ஏரிக்கு நயாத் ஏரி எனப் பெயரிடப்பட்டது.

புகைப்படங்கள்
-------------

* Naiads, Cyprian Kamil Norwid, 1846போலந்தின் ஓவியர் சைப்ரியன் கமில் நோர்விட் வரைந்த நயாத்தின் ஓவியம், 1846
* Gioacchino Pagliei - The Naiads, 1881இத்தாலிய ஓவியர் ஜியோஅச்சினோ பக்லீயின் நயாத் பற்றிய ஓவியம், 1881
* Fountain of the Naiads, 1888, Piazza della Repubblica, Rome நயாத் நீரூற்று, 1888,பியாசா டெல்லா குடியரசு, உரோம்
* The Invocation of the Water Nymphs by Marek Hapon, 2013போலந்தின் ஓவியர் மரேக் ஆபன், 2013-ல் வரைந்த ஓவியம்

மேற்கோள்கள்
-----------

1. ↑  Scholiast on Homer, *Odyssey* 12.168 with Hesiod as the authority, translated by Evelyn-White
2. ↑  Naiad Lake. SCAR Composite Gazetteer of Antarctica

குறிப்புகள்
-----------
**படிகவியல்** அல்லது **படிகவுருவியல்** (*crystallography*) என்பது, திண்மங்களில் அணுக்களின் ஒழுங்கமைப்புக்களை ஆராயும் அறிவியற் துறை ஆகும். முன்னர் படிகங்கள் பற்றிய அறிவியல் என்ற பொருளிலேயே இச் சொல் பயன்படுத்தப்பட்டது.

ஊடுகதிர் விளிம்பு வளைவுப் படிகவுருவியல் (X-ray diffraction crystallography) வளர்ச்சியடைவதற்கு முன்னர், படிகங்கள் பற்றிய ஆய்வு அவற்றின் வடிவவியல் தன்மைகளின் அடிப்படையிலேயே அமைந்திருந்தது. இது, அவற்றின் முகங்கள் அமைந்துள்ள கோணங்களை அவற்றின் அச்சுக்கள் தொடர்பில் அளத்தல், படிகங்களின் சமச்சீர்த் தன்மைகளை நிறுவுதல் என்பவற்றை உள்ளடக்கியிருந்தது. படிக முகங்களின் கோணங்கள் கோனியோமானி (goniometer) என்னும் கருவியினால் அளக்கப்படுகின்றன. ஒவ்வொரு படிகத்தினதும் முகங்களின் இடங்கள் வுல்ஃப் வலை (Wulff net) அல்லது லம்பர்ட் வலை (Lambert net) போன்ற ஒரு முப்பரிமாண வலையமைப்பில் வரையப்படுகின்றன.

தற்காலத்தில் படிகவுருவியல் முறைகள், மாதிரிப் படிகம் ஒன்றின்மீது செலுத்தப்படும் ஏதாவது ஒருவகைக் கற்றையில் ஏற்படும் விளிம்பு வளைவுகளைப் பகுத்தாய்வதில் தங்கியுள்ளது. ஊடுகதிர்களே (X-rays) பெரும்பாலும் பயன்படுத்தப்படுகின்றன எனினும், இக் கற்றை எப்பொழுதுமே மின்காந்தக் கதிர்வீச்சாக இருப்பதில்லை. சில தேவைகளுக்கு இலத்திரன்களும், நியூத்திரன்களும் பயன்படுத்தப்படுகின்றன. துகள்களின் அலைப் பண்புகளினால் இது சாத்தியமானதாக உள்ளது. பயன்படுத்தப் படும் முறைகளுக்கு ஏற்ப அவற்றின் பெயர்களை, ஊடுகதிர் விளிம்புவளைவு என்றோ, நியூத்திரன் விளிம்புவளைவு என்றோ, இலத்திரன் விளிம்புவளைவு என்றோ படிகவுருவியலாளர்கள் விளக்கமாகக் குறிப்பிடுவர்.
**நவ்யா நாயர்** *(Navya Nair)* என்ற தனது மேடைப் பெயரால் பரவலாக அறியப்படும் இவரின் இயற்பெயர் **தன்யா வீணா** என்பதாகும். மலையாள , தமிழ் மற்றும் கன்னடப் படங்களில் நடித்துள்ள ஒரு இந்தியத் திரைப்பட நடிகை ஆவார். சிறந்த நடிகைக்கான கேரளா மாநில திரைப்பட விருதை இரண்டு முறையும், கலைமாமணி விருதையும் வென்றவர்.

தனிப்பட்ட வாழ்க்கை
------------------

1985 நவம்பர் 14 அன்று ராஜு மற்றம் வீனா ராஜுவிற்கு, ஆலப்புழா மாவட்டத்தில் ஹரிப்பாடுவிற்கு அருகில் உள்ள ஒரு கிராமமான செப்பாடில் பிறந்தார். திரைப்பட இயக்குனர் கே.மது அவருக்கு மாமா உறவுமுறை ஆகும்.

இவர் 10 ஆம் வகுப்பு வரை பெத்தானி பாலிகமடம் உயர்நிலைப் பள்ளியில் படித்தார். பின்னர் எம்.எஸ்.எம். உயர்நிலைப்பள்ளியில் படித்தார். அங்கு அவரது தாயார் ஆசிரியராக இருந்தார். பின்னர் வணிக மேலாண்மையில் முதுகலைப்பட்டம் பெற்றார்.

21 ஜனவரி 2010 இல், மும்பை சார்ந்த தொழிலதிபர் சந்தோஷ் மேனனை திருமணம் செய்து கொண்டார். இவர்களுக்கு சாய் கிருஷ்ணா என்ற ஒரு மகன் உண்டு.

திரைப்பட வாழ்க்கை
-----------------

பள்ளியில் படித்துக்கொண்டிருக்கும் பொழுதே திலீப் நடிகருடன் கதாநாயகியாக இஷ்டம் என்ற படத்தில் 2001 இல் நடித்தார். பின்னர் அவருடன் இணைந்து பல படங்களில் நடித்தார்.

நந்தவனம் என்ற மலையாளத் திரைப்படத்தில் 'பாலாமணி' என்ற கதாபாத்திரத்தில் நடித்ததற்காக சிறந்த நடிகைக்கான கேரளா மாநில திரைப்பட விருது மற்றும் சிறந்த நடிகைக்கான கௌரவமான பிலிம்பேர் விருதுகள் 2002 ஆம் ஆண்டில் பெற்றார். மோகன்லால், மம்மூட்டி, சுரேஷ் கோபி, ஜெயராம், திலீப், ப்ரித்விராஜ் மற்றும் ஜெயசூர்யா ஆகியருடன் ஜோடியாக நடித்துள்ளார்.

தமிழ் திரையுலகில் *அழகிய தீயே* படத்தின் மூலம் அறிமுகமானார். தமிழ் படத்திற்கான தேசிய விருதை வென்ற 2009 ஆம் ஆண்டு தமிழ் திரைப்படமான *ஆடும் கூத்து* படம் இவர் நடித்ததில் குறிப்பிடத்தக்கது.

மேற்கோள்கள்
-----------

1. ↑  "South Indian Beauty Navya Nair Married!". indiglamour. 2010 இம் மூலத்தில் இருந்து 24 ஜனவரி 2010 அன்று. பரணிடப்பட்டது... பார்த்த நாள்: 21 January 2010.
2. ↑  "State film awards presented". *The Hindu* (Chennai, India). 4 December 2003 இம் மூலத்தில் இருந்து 11 மார்ச் 2004 அன்று. பரணிடப்பட்டது... பார்த்த நாள்: 26 May 2007.

வெளி இணைப்புகள்
---------------

* ஐ.எம்.டி.பி இணையத்தளத்தில் நவ்யா நாயர்

விக்கிமீடியா பொதுவகத்தில்,  
 ***நவ்யா நாயர்***   
என்பதில் ஊடகங்கள் உள்ளன.
**புதுக்குடித்தனம்** 1999 ஆம் ஆண்டு விக்னேஷ் மற்றும் ராசி(மந்த்ரா) நடிப்பில், தேவா இசையில், ஆர். ரகுவாசன் இயக்கத்தில், பி. என். வி. திருவேங்கடம் தயாரிப்பில் வெளியான தமிழ் திரைப்படம்.

கதைச்சுருக்கம்
--------------

சீதாலட்சுமி (லதா) துணி விற்பனை செய்யும் நிறுவனத்தின் உரிமையாளர். அனைவரிடமும் கடுமையாகவும் அதிகாரத்தோடும் நடப்பவர். கோகுலகிருஷ்ணன் (மணிவண்ணன்) தன் மனைவி சீதாலெட்சுமியின் சொல்லை மீறாத கணவர். இவர்களது மகன் அசோக் (விக்னேஷ்) வேறொரு நிறுவனத்தில் பணிபுரிகிறார். இவரும் தன் தாய்க்கு அடங்கிய பிள்ளை.

தன் மகனுக்கு மணப்பெண் தேடும் சீதாலட்சுமி தன் சொல்லுக்குக் கட்டுப்படும் பெண்ணே தனக்கு மருமகளாக வேண்டும் என்று எண்ணுகிறார். ஆனால் கோகுலகிருஷ்ணனோ தன் மகன் விரும்பும் பெண்ணையே அவன் காதலித்துத் திருமணம் செய்ய வேண்டுமென்று விரும்புகிறார். அவரது விருப்பப்படியே அசோக், நிலாவைக் (ராசி) காதலிக்கிறான். நிலா சீதாலெட்சுமியின் நிறுவனத்தில் வேலை செய்பவள். அவளும் அசோக்கின் குடும்பப்பின்னணி தெரியாமல் அவனைக் காதலிக்கிறாள். பெற்றோர்கள் இல்லாததால் தன் பாட்டி வீட்டில் வளர்கிறாள் நிலா. சீதாலெட்சுமிக்குத் தெரியாமல் இவர்களுக்குத் திருமணம் செய்துவைக்கிறார் கோகுலகிருஷ்ணன். இருவரும் தனி வீட்டில் தம்பதிகளாகக் குடியேறுகிறார்கள். ஆனாலும் இரவில் மட்டும் மனைவியுடன் தங்குகிறான் அசோக். தன் நிறுவனத்தில் வேலைசெய்யும் நிலா தன் மருமகள் என்று தெரியாமல் அவளுடன் பழகும் சீதாலட்சுமிக்கு உண்மை தெரியவரும்போது என்ன நடந்தது? நிலாவை மருமகளாக ஏற்றுக்கொண்டாளா? என்பதே மீதிக்கதை.

நடிகர்கள்
---------

* விக்னேஷ் - அசோக்
* ராசி - நிலா
* லதா - சீதாலட்சுமி
* மணிவண்ணன் - கோகுலகிருஷ்ணன்
* செந்தில் - அழகு
* கோவை சரளா - சரசு
* சண்முகசுந்தரி
* குமரிமுத்து
* வெண்ணிற ஆடை மூர்த்தி - கல்யாணசுந்தரம்
* கிங்காங் - அருவா வேலு
* திருப்பூர் ராமசாமி - திருமணத் தரகர்
* பயில்வான் ரங்கநாதன்
* ராம்ஜி
* பாபிலோனா
* சிங்கமுத்து
* ஓமக்குச்சி நரசிம்மன்

இசை
---

படத்தின் இசையமைப்பாளர் தேவா. பாடலாசிரியர்கள் அறிவுமதி, பழனிபாரதி, பொன்னியின் செல்வன், தாமரை மற்றும் ஆர். ரகுவாசன் (இயக்குனர்).

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | அடி சம்மதம் | பி. உன்னிகிருஷ்ணன், அனுராதா ஸ்ரீராம் | 5:14 |
| 2 | சிலோன் லைலா | சபேஷ், மாதவன் | 4:51 |
| 3 | மே மாசம் | தேவா | 5:00 |
| 4 | நிலா நிலா | மனோ | 5:30 |
| 5 | நிலவுக்கு என்னடி | உன்னிமேனன், ஹரிணி | 4:30 |

மேற்கோள்கள்
-----------

1. ↑  "புதுக்குடித்தனம்". .
2. ↑  "புதுக்குடித்தனம்" இம் மூலத்தில் இருந்து 2018-01-18 அன்று. பரணிடப்பட்டது.. .
3. ↑  "புதுக்குடித்தனம்" இம் மூலத்தில் இருந்து 2004-08-13 அன்று. பரணிடப்பட்டது.. .
4. ↑  "புதுக்குடித்தனம்" இம் மூலத்தில் இருந்து 2010-02-01 அன்று. பரணிடப்பட்டது.. .
5. ↑  "புதுக்குடித்தனம்". .
6. ↑  "புதுக்குடித்தனம்" இம் மூலத்தில் இருந்து 2013-04-24 அன்று. பரணிடப்பட்டது.. .
7. ↑  "பாடல்கள்" இம் மூலத்தில் இருந்து 2018-10-01 அன்று. பரணிடப்பட்டது.. .
**ஊழியன்** (Uzhiyan) 1994 இல் வெளிவந்த தமிழ்த் திரைப்படமாகும். அருண் பாண்டியன் நடித்த இப்படத்தை சி. துரைபாண்டியன் இயக்கினார். வினிதா ,சரத் பாபு, மன்சூர் அலி கான், சனகராஜ், மோகன் நடராஜன், கீதா (நடிகை), விஜய சந்திரிகா மற்றும் தாக்‌ஷாயினி ஆகியோரும் உடன் நடித்திருந்தனர். இப்படத்தை லஷ்மிகரன் தயாரிக்க மனோஜ் சரண் இசைக்க 4 மார்ச் 1994இல் வெளிவந்தது. இது தெலுங்கு மொழியிலும் மறு ஆக்கம் செய்யப்பட்டது.

கதை
---

இந்தத் திரைப்படம் திலகன் (அருண் பாண்டியன்) இராணுவ வீரர்களால் துரத்தப்படுவதிலிருந்து தொடங்குகிறது. திலகன் அவரது உயர் இராணுவ அதிகாரிகளை தாக்கி ,ஆயுதங்களுடன் ஓடிவிட்டதாக சாட்சிகள் கூறுகிறது. திலகன் இராணுவத்தால் தேடப்படுகிறார். இராணுவ அதிகாரிகள் விசாரணையில், ​​அவரது சகோதரியும் காணாமல் போனது கண்டுபிடிக்கப்படுகிறது. இராணுவ உயர் அதிகாரி ஆனைக்கல் ராஜ் (சரத் பாபு) திலகனை ஒரு நேர்மையான மற்றும் துணிச்சலான வீரர் என்ற காரணத்தால் இவ்விசாரணை மேற்கொள்ள எண்ணுகிறார். பின்னர், அவரும் மற்றும் இராணுவ வீரர்களும் தேடுதல் வேட்டையில் ஈடுபட்டு, காட்டில் திலகனைக் கண்டுபிடிக்கின்றனர், ஆனால் ,கனகா (வினிதாவின்) உதவியுடன் திலகன் தப்பித்து விடுகிறார். விசாரணையில், ​​திலகனின் நடவடிக்கைக்குப் பின்னால் ஒரு காரணம் இருக்கிறதென தெரிகிறது. திலகன் எவ்வாறு இராணுவ வீரராகிறார் என்பதும், அங்கே அவருக்கு என்ன நேர்ந்தது என்பதும் மீதிக்கதை சொல்கிறது.

நடிப்பு
-------

அருண் பாண்டியன் - திலகனாக  

வினிதா -கனகாவாக  

சரத் பாபு ஆனைக்கல் ராஜூவாக  

மன்சூர் அலி கான் - கோவிந்தராஜூ  

சனகராஜ் - மாணிக்கமாக  

மோகன் நடராஜன் - சுப்ரமணியாக  

கீதா (நடிகை) - மாவட்ட ஆட்சியராக  

விஜய சந்திரிகா - திலகனின் தாயாராக  

தாக்‌ஷாயினி  

ரகு பாபு  

கிங்காங்க்  

சிட்டி காவல் அதிகாரியாக   

திருப்பூர் ராமசாமி  

சிங்கமுத்து  

வெங்கல் ராவ்

இசை
---

மனோஜ் சரண் இசையமைத்துள்ளார். 5 பாடல்கள் கொண்ட ஒலித்தொகுப்பு 1994இல் வெளிவந்தது, இப்படத்தின் பாடல்களை இயக்குனர் அரவிந்தராஜ் எழுதியுள்ளார்..

| எண் | பாடல் | பாடியோர் | காலம் |
| --- | --- | --- | --- |
| 1 | "எல்லோருக்கும் நல்லவன்" | எஸ். பி. பாலசுப்பிரமணியம், பி. எஸ். சசிரேகா மின்மினி | 4:59 |
| 2 | "சின்ன சின்ன சந்தங்களை" | மனோ | 4:59 |
| 3 | "ஜில்லு ஜில்லு பாப்பா" | எஸ். பி. பாலசுப்பிரமணியம் அருண் பாண்டியன், மின்மினி | 5:08 |
| 4 | "வா ராசா வா ராசா" | சனகராஜ், மின்மினி | 4:58 |
| 5 | "கண்காக்கும் இமையும்" | மனோ | 3:55 |

மேற்கோள்கள்
-----------

1. ↑  "Oozhiyan (1994)". gomolo.com இம் மூலத்தில் இருந்து 2016-11-09 அன்று. பரணிடப்பட்டது... பார்த்த நாள்: 2016-11-08.
2. ↑  "Oozhiyan (1994) Tamil Movie". spicyonion.com.. பார்த்த நாள்: 2016-11-08.
3. ↑  "Costume Designer turned to an actress!". entertainment.chennaipatrika.com. 2015-02-28.. பார்த்த நாள்: 2016-11-08.
4. ↑  "Uzhiyan (1994) - Manoj". mio.to இம் மூலத்தில் இருந்து 2016-11-09 அன்று. பரணிடப்பட்டது... பார்த்த நாள்: 2016-11-08.
5. ↑  "Uzheyan Songs". saavn.com.. பார்த்த நாள்: 2016-11-08.